רישיון (מקצוע)

עיסוק במקצועות מסוימים מותנה בקבלת רישיון מגוף מפקח. מקצועות אלה משתנים ממדינה למדינה, אך כוללים בדרך כלל מקצועות בתחומים הבאים:
 מקצועות הבריאות, כגון רופא, רופא שיניים, פסיכיאטר, רוקח, פסיכולוג, מקצוע פארא-רפואי, שיננית או אח מוסמך, שעיסוק לא נאות בהם עלול לפגוע בבריאות הלקוחות.
 מקצועות הנדסיים וטכניים, שעיסוק לא נאות בהם עלול ליצור מפגעי בטיחות, כגון: מהנדס, אדריכל, חשמלאי או הנדסאי.
 מקצועות הכרוכים בייצוג מול הרשויות, כגון עורך דין, נוטריון או רואה חשבון.
 מקצועות הכרוכים בפסיקה ושפיטה, כגון שופט או רשם.
 מקצועות הכרוכים בניהול כספי לקוחות, כגון סוכן ביטוח, יועץ פנסיוני, יועץ מס, מנהל תיק השקעות ויועץ השקעות, שעיסוק לא נאות בהם עלול לגרום נזק כספי ניכר ללקוח.
 מקצועות הכרוכים בייעוץ מקצועי, כגון שמאי, מתווך נדל"ן או חוקר פרטי.
 מקצועות הוראה כגון תעודת הוראה, גננות, עובד סוציאלי, מורה דרך או רישיון הוראת נהיגה.

לעיתים מותנית קבלת הרישיון בעמידה בבחינת הסמכה ותשלומי אגרה. דוגמה לכך היא בחינת ההסמכה של לשכת עורכי הדין, שהצלחה בה היא תנאי לקבלת רישיון לעריכת דין בישראל.

בישראל
חוק יסוד: חופש העיסוק קובע "כל אזרח או תושב של המדינה זכאי לעסוק בכל עיסוק, מקצוע או משלח יד", וסעיף נוסף בו ("פסקת ההגבלה") קובע את התנאים להסדרתו של עיסוק מסוים באופן המצריך רישיון: "אין פוגעים בחופש העיסוק אלא בחוק ההולם את ערכיה של מדינת ישראל, שנועד לתכלית ראויה, ובמידה שאינה עולה על הנדרש, או לפי חוק כאמור מכוח הסמכה מפורשת בו". בהתאם לכך, חובת הרישיון בעשרות מקצועות הוסדרה בחוקים מתאימים, כשמספר המקצועות הדורשים רישוי הלך וגדל עם השנים (מ-31 מקצועות ב-1948 ל-142 מקצועות ב-2018). חוק רישוי בעלי מלאכה, שנכנס לתוקף בשנת 1978, מסמיך את שר המסחר והתעשייה לקבוע בצווים מלאכות הטעונות רישוי מטעמים של בריאות הציבור, בטיחות הציבור או הגנת הצרכן. חוק זה הוא אות מתה, ומעולם לא הוצא צו מכוחו. 

באחדים מהמקצועות הדורשים רישיון, רשימת בעלי הרישיון גלויה לציבור, כך שקל לברר האם אדם המציג עצמו כמורשה לעסוק במקצוע הוא אכן כזה. דוגמה לרשימה כזו היא פנקס הפסיכולוגים. במקרים אחרים ניתן לברר זאת עם בעל המקצוע עצמו, שיציג את התעודה המרשה לו לעסוק במקצועו.

הסדרת העיסוק במקצוע מלווה בכללי משמעת ובכללי אתיקה, שהפרתם עלולה להביא לשלילה, זמנית או קבועה, של הרישיון לעסוק במקצוע. ביוני 2017 אישרה הכנסת את , המסדיר את אופן בקשת חנינה מנשיא המדינה, על ידי מי שרישיונו הותלה. החוק נכנס לתוקף ב-25 בספטמבר 2017.

תחת משרד המשפטים קיים "האגף לאסדרת מקצועות (מנהלת היחידות המקצועיות)" האחראים על הבחינות המקצועיות, כמו הנגשת מידע בנושא כללים ואתיקה מקצועית בהתייחס לכל רישיון.

רשימת מקצועות מוסדרים
 מקצוע  חיקוק מסדיר  גוף מסדיר רופא    משרד הבריאות רופא שיניים    משרד הבריאות רוקח    משרד הבריאות פסיכולוג    משרד הבריאות מורשה להיפנוט    משרד הבריאות אופטומטראי    משרד הבריאות מיילדת    משרד הבריאות שיננית    משרד הבריאות אחות מוסמכתאחות מעשית      משרד הבריאות טכנאי שיניים    משרד הבריאות מרפא בעיסוק    משרד הבריאות פיזיותרפיסט קלינאי תקשורת תזונאי - דיאטן קרימינולוג קליני פודיאטר פודיאטר מנתח כירופרקט מודד    מחלקת המדידות רואה חשבון    מועצת רואי החשבון יועץ מס    מועצת יועצי מס מייצגים סוכן מכס    רשות המסים בישראל עורך דין    לשכת עורכי הדין נוטריון    משרד המשפטים מתווך במקרקעין    משרד המשפטים שמאי מקרקעין    משרד המשפטים עורך פטנטים    משרד המשפטים חוקר פרטי    משרד המשפטים שומר ימאי    רופא וטרינר    משרד החקלאות ופיתוח הכפר עובד סוציאלי    משרד העבודה, הרווחה והשירותים החברתיים חשמלאי    משרד העבודה, הרווחה והשירותים החברתיים בודק שכר מוסמך    משרד העבודה, הרווחה והשירותים החברתיים מהנדס    משרד הכלכלה אדריכל הנדסאי    משרד הכלכלה טכנאי מוסמך מקצוע בענף הרכב    משרד התחבורה והבטיחות בדרכים טוען שרעי    טוען רבני    יועץ פנסיוני    רשות שוק ההון ביטוח וחיסכון סוכן פנסיוני סוכן ביטוח    רשות שוק ההון ביטוח וחיסכון יועץ השקעות    רשות ניירות ערך מנהל תיקי השקעות משווק השקעות

תהליך קבלת רישיון
לרוב מחייב את השלבים הבאים:
שליטה בשפה העברית ואזרחות: במקצועות מסוימים, ובמיוחד עבור עולים חדשים, תידרש הפגנת שליטה בשפה העברית.
הגשת מסמכים ואישורים: כולל תעודות השכלה, אישורי ניסיון, תעודת יושר ועוד. לעיתים קרובות נדרש תרגום ואימות נוטריוני של מסמכים מחו"ל.
השכלה והכשרה: השלמת לימודים אקדמיים או הכשרה מקצועית במוסד מוכר.
התמחות/סטאז': במקרים רבים, נדרשת תקופת התמחות מעשית תחת פיקוח.
בחינות רישוי: מעבר בחינות עיוניות ומעשיות מטעם הגוף הממשלתי הרלוונטי.

משרד החינוך מסייע לעולים חדשים בתהליך הכרה בתארים זרים, קורסי הכנה לבחינות רישוי וסיוע במעבר הבחינות. ניתן להסתייע בתיווך משרד העלייה והקליטה.

 קישורים חיצוניים 


הערות שוליים

*
קטגוריה:רישוי